ครึ่งบ่ายไม้สั้น – บล.คันทรี่กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
7 ต.ค. 2558

สรุปตลาดภาคเช้า
ตลาดหุ้นภาคเช้าปรับตัวขึ้น 9.76 จุด มาอยู่ที่ 1380.45 จุด เนื่องจากแรงหนุนของราคาน้ำมันดิบที่ขึ้นแรง 5% จากวันก่อนหน้า ส่งผลให้หุ้นในกลุ่มพลังงานทั้ง PTT และ PTTEP ปรับตัวเพิ่มขึ้นนำตลาด ขณะที่ผลการประชุม BOJ ช่วงเช้าวันนี้ไม่มีการออกมาตรการกระตุ้นเศรษฐกิจเพิ่มเติม โดยที่ประชุมฯมีมติคงนโยบายการเงินแบบผ่อนคลาย และประเมินว่าเศรษฐกิจฟื้นตัวในระดับปานกลาง
แนวโน้ม ภาคบ่าย
SET ปรับตัวเพิ่มขึ้นมาถึงแนวต้านที่ระดับ 1380 จุด เราประเมินว่าในช่วงบ่าย SET น่าจะแกว่งตัวได้แคบมากขึ้น รวมทั้งน่าจะมีแรงขายทำกำไรออกมา เนื่องจากภาพรวมเศรษฐกิจไทยยังอ่อนแอ อีกทั้งแนวโน้มผลประกอบการ 3Q58 ของบริษัทฯจดทะเบียน ยังคาดว่าจะไม่สดใส ดังนั้นการลงทุนในช่วงนี้จึงเป็นการ Trading หุ้นที่มีประเด็นบวกเฉพาะตัว เช่น งานก่อสร้างโครงการภาครัฐ (เป็นบวกต่อกลุ่มรับเหมาก่อสร้าง, วัสดุก่อสร้าง), ค่าเงินบาทอ่อน (เป็นบวกต่อกลุ่มอิเล็กทรอนิกส์, ส่งออกอาหาร), นโยบายกระตุ้นอสังหาฯ (เป็นบวกกับ Property) เป็นต้น
 
วิเคราะห์ทางเทคนิค
TGCI ราคาปิด 3.10 บาท
แนวรับ 3.06 บาท          
แนวต้าน 3.18, 3.40 บาท
แนว cut loss หากใกล้จะหลุด 3.00 บาท
กราฟ TGCI ส่งสัญญาณดีดตัวขึ้นรอบใหม่ เพื่อสร้าง W-shape เต็มตัว โดยเกิด Higher top  Divergence ใน MACD แล้ว ราคาหุ้นมีโอกาสปรับตัวขึ้นได้แรง แนะนำซื้อ  และแบ่งขายทำกำไรตามจังหวะของแนวต้าน
 
เด็กแนว
EARTH  เล่นกันแรงใช้ได้เลยสำหรับหุ้นตัวนี้ วิ่งจาก 4.60 ไปยัง 5.40 จากนั้นดึงลงกลับมาที่เดิมในเวลาแค่ประมาณ 2 สัปดาห์  ใครจับรอบได้ถือว่าโชคดี ใครจับรอบเสียก็ต้องหาทางแก้ตัวกันใหม่ ซื้อหุ้นให้เช็คข่าว ขายหุ้นให้เช็คกราฟแล้วจะไม่ติดดอย  กระแสแรงของหุ้นตัวนี้คือการผันตัวเข้าไปทำโรงไฟฟ้า โดยประกาศเริ่มต้นทำที่ 20 MW ในอิตาลี และกำลังจะทำเพิ่มขึ้นในยุโรป ผู้บริหารบอกว่ามีของใหญ่รออยู่คอยดูแล้วกันอันนี้แค่น้ำจิ้ม ถ้าได้จริงเด็กแนวว่าจะทำให้ราคาหุ้นมีเสถียรภาพมากกว่านี้  แต่อีกงานใหญ่ที่ต้องเกิดในเร็วๆนี้คือการสรุปซื้อเหมืองที่อินโคขนาดใหญ่ไม่น้อยกว่า 40 ล้านตัน  ซึ่งเด็กแนวคาดว่าคงใช้วิธีเดียวกันคือนำเหมืองแลกหุ้นอย่างที่เคยทำกับเหมืองแรกๆ  ถ้ามองตอนนี้เหมืองขนาดใหญ่มากราคาหุ้นในการแลกไม่ควรจะต่ำกว่า 5 บาทยิ่งสูงยิ่งดียิ่งใช้หุ้นน้อย เมื่อมองอย่างนี้ราคาหุ้นควรดีดกลับไปอย่างน้อย 5 ในไม่ช้า
 
สองประเด็นนี้ยังไม่พอ ประเด็นสำคัญคือรัฐเตรียมเพิ่มสัดส่วนโรงไฟฟ้าถ่านหินในประเทศขึ้นอีก 12% ซึ่งทาง EARTH บอกว่าแจ่มเลย จะทำให้ยอดขายเพิ่มขึ้นไปอีก และยังไงก็ต้องเกิด ไม่อย่างนั้นความสมดุลทางพลังงานในประเทศจะมีปัญหา  ส่วนยอดขายปีนี้เป็นไปตามแผนทุกประการไม่น้อยกว่า 10 ล้านตัน และให้จับตาราคาถ่านหินตอนนี้เริ่มเด้งแล้วหุ้นถ่านหินกำลังจะตีกลับ ส่วนราคาประเมินเด็กแนวเล็งไว้ที่ 6.40 บาทเหมาะสมปี 58 ด้านกราฟกำลังเตรียมเด้งตัวแรงขึ้นรอบใหม่ เพราะ Stoch ออกอาการแพ้ท้องแล้ว การขึ้นนี้ลุ้นได้ถึง 5 บาทเป็นอย่างน้อยเลย แนะนำว่าซื้อแถวนี้แหละ ของกำลังถูก